ai4bharat/Pralekha huggingface dataset:
பாதுகாப்பு அமைச்சகம்
2 டிஆர்டிஓ ஆய்வு மையங்களிடையே குவாண்டம் தகவல் தொடர்பு பரிசோதனை வெற்றி
பாதுகாப்பு ஆராய்ச்சி, மேம்பாட்டு மையத்தின்  இரண்டு ஆய்வு கூடங்களில் மேற்கொள்ளப்பட்ட குவாண்டம் தகவல் தொடர்பு பரிசோதனை வெற்றி பெற்றுள்ளது.
உலகம் முழுவதும் ராணுவ மற்றும் உத்தி நிறுவனங்களுக்கு இடையே பாதுகாப்பான தகவல் தொடர்பு முக்கியம். அதனால் முக்கிய தகவல்கள் குறியாக்க விசைகளாக, காற்றிலும், வயர்கள் மூலமும் அனுப்பப்படும். இந்தக் குறியீடுகளை பாதுகாப்பாகப் பகிர்வதற்கு குவாண்டம் அடிப்படையிலான தகவல் தொடர்பு வலுவான தீர்வை அளிக்கிறது.
இந்த குவாண்டம் தகவல் தொடர்பு தொழில்நுட்பத்தைப் பயன்படுத்தும் ஆய்வை டிஆர்டிஓ மேற்கொண்டது.
இதற்காக பெங்களூரில் உள்ள செயற்கை நுண்ணறிவு மற்றும் ரோபோடிக்ஸ் மையம் , மும்பையில் உள்ள டிஆர்டிஓ இளம் விஞ்ஞானிகள் குவாண்டம் தொழில்நுட்ப ஆய்வு மையம்  ஆகிய நிறுவனங்கள் உருவாக்கிய குவாண்டம் தகவல் தொடர்பு தொழில்நுட்பம் ஐதராபாத்தில் உள்ள டிஆர்டிஓவின் டிஆர்டிஎல், ஆர்சிஐ ஆய்வுக் கூடங்களில் பரிசோதிக்கப்பட்டது. இது முழு வெற்றியடைந்துள்ளது.
தற்போது மிகவும் பாதுகாப்பான தகவல் தொடர்புக்கு, குவாண்டம் விசை விநியோக தொழில்நுட்பத்தை  டிஆர்டிஒ உருவாக்கியுள்ளது.
இந்த குவாண்டம் தகவல் தொடர்பு பரிசோதனை வெற்றி பெற்றதற்காக, டிஆர்டிஓ குழுவினருக்கு பாதுகாப்பு அமைச்சர் திரு ராஜ்நாத் சிங் பாராட்டு தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1679349
புதிய மற்றும் புதுப்பிக்கத்தக்க எரிசக்தி அமைச்சகம்
மத்திய புதிய மற்றும் புதுப்பிக்கத்தக்க எரிசக்தி அமைச்சகத்தின் சார்பாக விடுதலையின் அம்ருத் மஹோத்ஸவக் கொண்டாட்ட நிகழ்ச்சிகள்
விடுதலையின் அம்ருத் மஹோத்ஸவத்தைக் கொண்டாடும் வகையில், ஆகஸ்ட் 23 முதல் 27 வரை பல்வேறு நிகழ்ச்சிகளை நடத்த மத்திய புதிய மற்றும் புதுப்பிக்கத்தக்க எரிசக்தி அமைச்சகம் திட்டமிட்டுள்ளது.
பிரதமரின் குசம் திட்டம் குறித்த தகவல்களை விவசாயிகளிடமும், கூரைகள் மீது நிறுவப்படும் சூரிய சக்தி திட்டத்தின் இரண்டாம் கட்டம் குறித்து நுகர்வோரிடமும் விழிப்புணர்வை ஏற்படுத்துவதற்கு இந்த ஒரு வார காலத்தில் சிறப்பு நடவடிக்கைகள் மேற்கொள்ளப்படும். கடந்த 2019-ஆம் ஆண்டு தொடங்கப்பட்ட இந்த இரு திட்டங்களும் நாட்டின் பெரும்பாலான மாநிலங்களில் அமல்படுத்தப்பட்டு வருகின்றன.
பயிற்சி, வலைதள கருத்தரங்கங்கள், குழு விவாதங்கள், திட்டங்களின் பயனாளிகளுடன் கலந்துரையாடல் போன்ற இணையவழி நிகழ்ச்சிகளுடன் கொவிட்-19 நெறிமுறைகளைப் பின்பற்றி நேரடியாகவும் நிகழ்ச்சிகள் நடத்தப்படும்.
கூரைகள் மீது பொருத்தப்படும் சூரிய சக்தி சாதனங்களின் பயன்கள் குறித்தும், அவற்றை நிறுவுவது பற்றியும், நுகர்வோருடன் நிபுணர்கள் கலந்துரையாடுவார்கள். இந்த வகையான புதுப்பிக்கத்தக்க எரிசக்தியை நிறுவுவதால் ஏற்படும் மின்சார சேமிப்பு உள்ளிட்ட விஷயங்கள் குறித்து அவர்கள் எடுத்துரைப்பார்கள்.
தலைசிறந்த ஆளுமைகள் மற்றும் திட்டத்தின் பயனாளிகளின் காணொளி செய்திகளும் இடம்பெறும். கட்டிடங்களின் கூரைகளில் பொருத்தப்படும் சூரிய சக்தி சாதனங்களை பயன்படுத்தும் நுகர்வோர் மற்றும் அதனால் பயனடைவோருக்கும் வாய்ப்பு வழங்கப்படும். இதுபோன்ற தகவல்கள் சமூக ஊடகங்களிலும் வெளியிடப்படும்.
சூரியசக்தி நகரங்களாக வளர்ச்சி பெறுவதற்கு இதுவரை 20 மாநிலங்கள்/ யூனியன் பிரதேசங்கள், நகரங்களைக் கண்டறிந்துள்ளன. இவை தவிர கோனார்க் மற்றும் மோதேரா  ஆகியவை சூரிய சக்தி நகரங்களாக மேம்படுத்தப்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748207
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கு அதிகாரமளிப்பதற்காக சிறப்பாகப் பணியாற்றியவர்களுக்கு சர்வதேச மாற்றுத்திறனாளிகள் தினமான டிசம்பர் 3ஆம் தேதியன்று குடியரசுத் தலைவர் தேசிய விருதுகளை வழங்குகிறார்
மத்திய சமூக நீதி மற்றும் அதிகாரம் அளித்தல் அமைச்சகத்தின் கீழ் உள்ள மாற்றுத்திறனாளிகள் நலத்துறை டிசம்பர் 3, 2022 அன்று புதுதில்லியில் உள்ள விஞ்ஞான் பவனில் ஏற்பாடு செய்துள்ள 'சர்வதேச மாற்றுத்திறனாளிகள் தினம்' தொடர்பான நிகழ்ச்சியில் குடியரசுத் தலைவர் திருமதி திரௌபதி முர்மு சிறப்பு விருந்தினராகக் கலந்து கொள்கிறார். மாற்றுத்திறனாளிகளை மேம்படுத்தும் நோக்கில் பணியாற்றிய தனிநபர்கள், நிறுவனங்கள் மற்றும் அமைப்புகளுக்கும் சிறப்பாக செயலாற்றிய மாநிலங்கள் மற்றும் மாவட்டங்களுக்கும் குடியரசுத் தலைவர் திருமதி திரெளபதி முர்மு வழங்குகிறார்.
மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் விழாவிற்கு தலைமை வகிக்கிறார். மத்திய சமூக நீதி மற்றும் அதிகாரமளித்தல் துறை இணை அமைச்சர்கள் திரு. ராம்தாஸ் அத்வாலே, திரு ஏ. நாராயணசாமி மற்றும் திருமதி பிரதிமா பௌமிக் ஆகியோரும் இந்த விழாவில் கலந்து கொள்கின்றனர்.
இந்த விழாவில் 2021 மற்றும் 2022 ஆம் ஆண்டிற்கான தேசிய விருதுகள் 14 பிரிவுகளின் கீழ் வழங்கப்படவுள்ளன.
2021 ஆம் ஆண்டிற்கான விருதுகளுக்கு மொத்தம் 844 விண்ணப்பங்களும் 2022 ஆம் ஆண்டிற்கான விருதுகளுக்கு மொத்தம் 1210 விண்ணப்பங்களும் பெறப்பட்டன. விண்ணப்பதாரர்கள் சமர்ப்பித்த ஆவணங்கள் மற்றும் பதிவுகளை ஆய்வு செய்து விருது பெறுபவர்கள் தேர்வு செய்யப்பட்டுள்ளனர். இந்த விண்ணப்பங்கள் துறையால் அமைக்கப்பட்ட ஆய்வுக் குழுக்களால் பரிசீலிக்கப்பட்டு தகுதியானவை விருதுக்குத் தேர்வு செய்யப்பட்டன.
நித்தி ஆயோக்
ஸ்டார்ட் அப் 20 குழுக்கூட்டம் சிக்கிமில் நாளை தொடங்குகிறது
ஸ்டார்ட் அப் 20 குழுவின் இரண்டாவது கூட்டம் சிக்கிமின் காங்க்டாக்கில் நாளை தொடங்குகிறது. 2023 மார்ச்-18,19 ஆகிய இரண்டு நாட்கள் இக்கூட்டம் நடைபெற உள்ளது. இந்தியாவின் ஜி20 தலைமையின் கீழ், உருவாக்கப்பட்ட ஸ்டார்ட்அப் 20 குழுக்கூட்டத்தில் ஜி20 உறுப்பு நாடுகள், சிறப்பு அழைப்பாளர்களாக பங்கேற்கும் நாடுகள் மற்றும் ஸ்டார்ட் அப் நிறுவனங்களின் பிரதிநிதிகள் பங்கேற்கின்றனர்.
இது தொடர்பாக, கருத்து தெரிவித்த ஸ்டார்ட் அப் 20-ன் தலைவர் திரு சிந்தன் வைஷ்ணவ், ஸ்டார்ட் அப் நிறுவனங்கள் அமைப்பதற்கான சூழலை வடகிழக்கு பகுதியில் வலுப்படுத்தவும், வடகிழக்கு பகுதியின் தனித்துவமான தன்மைகளை எடுத்துரைக்கவும், சிக்கிமில் நடைபெறும் இந்த ஸ்டார்ட் அப் 20 கூட்டம் வாய்ப்பை ஏற்படுத்தி கொடுத்துள்ளது என்று கூறினார்.
ஸ்டார்ட் அப் 20-ன் முதல் கூட்டம் ஹைதராபாத்தில் 2023 ஜனவரி 28 மற்றும் 29 தேதிகளில் நடைபெற்றது. இந்தக் கூட்டத்தின் போது, இறுதி செய்யப்பட்ட செயல் திட்டங்களை முன்னெடுத்து செல்வது குறித்து சிக்கிமில் நடைபெறும் இரண்டாவது கூட்டத்தில் ஆலோசனை நடத்தப்படும்.
பிரதமர் அலுவலகம்
பைசாகி – பிரதமர் வாழ்த்து
பைசாகியை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார்.
பைசாகியை முன்னிட்டு நாட்டு மக்கள் அனைவருக்கும் வாழ்த்துகள்  என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
டாக்டர் ஹர்ஷவர்தன், ஸ்டாப் டிபி கூட்டாண்மை செயல் இயக்குநருடன் டிஜிட்டல் முறையில் கலந்துரையாடல்
மத்திய சுகாதாரத்துறை மற்றும் குடும்ப நலத்துறை அமைச்சர் டாக்டர் ஹர்ஷவர்தன், ஸ்டாப் டிபி கூட்டாண்மை செயல் இயக்குநருடன் டிஜிட்டல் முறையில் இன்று கலந்துரையாடினார்.
காசநோயை முற்றிலுமாக ஒழிப்பதற்கு இந்திய அரசு முன்னுரிமை அளித்து வருவதாக மத்திய அமைச்சர் கூறினார். துரித மூலக்கூறு சோதனைகள், மருந்து தடுப்பு குறித்த தகவல்களை வழங்குதல் ஆகியவற்றின் மூலம் இலவச நோய் கண்டறிதலை அதிகரிக்க அரசு உறுதி பூண்டுள்ளதாக அவர் கூறினார். நோயாளிகளுக்கு சிறந்த தரமான மருந்துகள், சிகிச்சைகள், ஊட்டச்சத்து அளித்தல் ஆகியவற்றின் மூலம், அனைவருக்கும், காசநோய்க்கு இலவச சிகிச்சை வழங்கவும் அரசு உறுதி பூண்டுள்ளதாக அவர் தெரிவித்தார்.
கடந்த எட்டு மாதங்களாக நாடு, கோவிட்-19 தொற்றுக்கு எதிராக போராடி வருவதாகத் தெரிவித்த டாக்டர் ஹர்ஷவர்தன், 2025-ம் ஆண்டுக்குள் காசநோயை ஒழிக்கும் இலக்கை எட்டவேண்டும் என அனைத்து மாநிலங்களிலும் உள்ள சுகாதாரத்துறை மற்றும் அதன் அதிகாரிகளுக்கு தொடர்ந்து நினைவு படுத்தப்பட்டு வருவது உறுதி செய்யப்பட்டுள்ளதாகக் கூறினார்.
மேலும் கூடுதல் விவரங்களுக்கு பின்வரும் இணைப்பை கிளிக் செய்யவும் https://pib.gov.in/PressReleseDetail.aspx?PRID=1650702
------
(Visitor Counter : 153
பிரதமர் அலுவலகம்
முன்னாள் பிரதமர் திரு பி வி நரசிம்ம ராவின் 100-வது பிறந்தநாளில் பிரதமர் அன்னாருக்கு புகழாரம்
முன்னாள் பிரதமர் திரு பி வி நரசிம்ம ராவ் அவர்களின் 100-வது பிறந்த நாளில், பிரதமர் திரு நரேந்திர மோடி அவருக்கு புகழாரம் சூட்டியுள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், “முன்னாள் பிரதமர் திரு பி வி நரசிம்ம ராவ் அவர்களின் 100-வது பிறந்த தினத்தில் அன்னாருக்கு எனது புகழஞ்சலிகள். நாட்டின் வளர்ச்சிக்கு அவர் அளித்த விரிவான பங்களிப்பை இந்தியா நினைவுகூர்கிறது. தலைசிறந்த அறிவு மற்றும் புத்திக்கூர்மையை அவர் பெற்றிருந்தார்.
கடந்த ஆண்டு ஜூன் மாத மனதின் குரல் நிகழ்ச்சியின்போது அவரைப் பற்றி நான் பேசியிருந்ததை பகிர்ந்து கொள்கிறேன்”, என்று தெரிவித்துள்ளார்.
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 உதவிக்காக கேரளா, கர்நாடகா, ராஜஸ்தான், சத்தீஸ்கர் மற்றும் மேற்கு வங்கம் ஆகிய மாநிலங்களுக்கு உயர்மட்ட குழுக்களை மத்திய அரசு அனுப்பியது
சமீப நாட்களாக அதிக அளவில் கொவிட்-19 பாதிப்புகளை கண்டு வரும் கேரளா, கர்நாடகா, ராஜஸ்தான், சட்டீஸ்கர் மற்றும் மேற்கு வங்கம் ஆகிய மாநிலங்களுக்கு உயர்மட்ட குழுக்களை மத்திய சுகாதாரம் மற்றும் குடும்ப நல அமைச்சகம் அனுப்பியுள்ளது.
கட்டுப்பாடு, கண்காணிப்பு, பரிசோதனை, தொற்று தடுப்பு மற்றும் திறன்மிகு மருத்துவ மேலாண்மை ஆகியவற்றில் மேற்கண்ட மாநிலங்களுக்கு மத்திய குழுக்கள் உதவும்.
ஒவ்வொரு குழுவிலும் ஒரு இணை செயலாளர் , பொது சுகாதார விஷயங்களை கவனித்துக் கொள்ள ஒரு பொது சுகாதார நிபுணர், தொற்று தடுப்பு நடவடிக்கைகளுக்கு உதவவும், மாநிலத்தின் மருத்துவ மேலாண்மையையை கவனிக்கவும் ஒரு மருத்துவர் ஆகியோர் இருப்பார்கள்.
சரியான நேரத்தில் நோய் தொற்றை கண்டறிதல் மற்றும் அதைத் தொடர்ந்து எடுக்கப்பட வேண்டிய நடவடிக்கைகளில் உள்ள பிரச்சினைகளை எதிர்கொள்வதில் மத்திய குழுக்கள் மாநிலங்களுக்கு உதவுவார்கள்.
நாட்டின் மொத்த பாதிப்புகளில் 4.3 சதவீதம் கேரளாவில் உள்ளன. கர்நாடாகவில் 10.1 சதவீதமும், மேற்கு வங்கத்தில் 4.2 சதவீதமும், ராஜஸ்தானில் 2.3 சதவீதமும், சத்தீஸ்கரில் 2.1 சதவீதமும் உள்ளன.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1665038
(
சுற்றுச்சூழல் மற்றும் வனத்துறை அமைச்சகம்
பிளாஸ்டிக் கழிவு மேலாண்மை  விதிகள் குறித்துச் சுற்றுச்சூழல் அமைச்சகம் அறிவிக்கை வெளியிட்டது
மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் பிளாஸ்டிக் கழிவுகள் மேலாண்மை  விதிகள்  குறித்த அறிவிக்கையை வெளியிட்டுள்ளது.
மறுசுழற்சி செய்யப்படாத அல்லது எரிசக்திக்குப் பயன்படாத, வேறு எந்தப் பயன்பாடும் அல்லாமல் அடுக்கடுக்காகக் குவிந்திருக்கும் பிளாஸ்டிக் கழிவுகளைப் படிப்படியாக அழிப்பதற்கு திருத்தப்பட்ட இந்த விதிகள் வழிவகுக்கும்.
பிளாஸ்டிக் உற்பத்தியாளர், இறக்குமதியாளர், அதற்கான பிராண்ட் உரிமையாளர் ஆகியோர் மத்தியப் பதிவுமுறையின் கீழ் பதிவு செய்வதை வலியுறுத்தும் வகையில் இந்தத் திருத்தம் அமைந்திருக்கும். பிளாஸ்டிக் உற்பத்தியாளர்கள், மறுசுழற்சி செய்வோர், பிளாஸ்டிக் தயாரிப்பாளர்கள் தங்களது தொழில்களுக்கான பதிவுகளை எளிதாக மேற்கொள்ளும் வகையில் தானாகவே செயல்படும் முறைக்கு இந்த விதிகள் வழி செய்கின்றன.
பிளாஸ்டிக் உற்பத்தியாளர், ஏற்றுமதியாளர், பிராண்ட் உரிமையாளர் ஆகியோர் தங்களது பதிவுகளைப் பூர்த்தி செய்வதற்கான பதிவுமுறை மத்திய மாசுக் கட்டுப்பாட்டு வாரியத்தினால் வடிவமைக்கப்படும். இரு மாநிலங்களுக்கு மேல் நிறுவனங்களை இயக்கும் பிளாஸ்டிக் உற்பத்தியாளர்கள், பிராண்ட் உரிமையாளர்கள் அவற்றுக்கான பதிவை மத்தியப் பதிவின் கீழ் மேற்கொள்ள வேண்டும். இரண்டு மாநிலங்கள் அல்லது அதற்குள் நிறுவனங்களை இயக்குவோர் மாநில அளவிலான பதிவுகளின்கீழ் பதிவை மேற்கொள்ளவேண்டும்.
இத்துடன் பிளாஸ்டிக் கழிவு மேலாண்மை  விதிகளில்  இடம்பெற்றுள்ள “கேரி பேக்” எனப்படும் பிளாஸ்டிக் பைகளுக்கு வெளிப்படையாக விலை நிர்ணயிப்பதற்கான 15ஆவது விதி நீக்கப்படுகிறது.
பல்வேறு தரப்பினரிடமிருந்து வந்த கோரிக்கைகள், வேண்டுகோள்களை அடுத்து, பிளாஸ்டிக் கழிவு மேலாண்மை விதிகள் , திடக் கழிவு மேலாண்மை விதிகள்  ஆகியவற்றை அமல்படுத்துவது தொடர்பான பிரச்சினைகள், சவால்கள் குறித்து ஆராய மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் ஒரு குழுவை அமைத்தது. அந்தக் குழு அந்த விதிகள் தொடர்பான பல்வேறு சிக்கல்கள் குறித்து விவாதித்து, அதன் பரிந்துரைகளை மத்திய அமைச்சகத்துக்கு அளித்துள்ளது.
அதையடுத்து, பிளாஸ்டிக் கழிவு மேலாண்மை  விதிகளை , 2018ம் ஆண்டு மார்ச் 27ம் தேதி வெளியிட்டது.
ஆயுஷ்
பாரம்பரிய மருத்துவம் மற்றும் ஹோமியோபதி துறைகளில் இந்தியாவுக்கும் சவோ டோமி மற்றும் பிரின்சிபி நாட்டுக்கு இடையேயான ஒத்துழைப்பு ஒப்பந்தத்திற்கு மத்திய அமைச்சரவை ஒப்புதல்
பாரம்பரிய மருத்துவம் மற்றும் ஹோமியோபதி துறைகளில் இந்தியாவுக்கும் மற்றும் சவோ டோமி மற்றும் பிரின்சிபி நாட்டுக்கும் இடையே ஏற்கெனவே கையெழுத்திடப்பட்ட ஒத்துழைப்பு ஒப்பந்தத்திற்குப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் 2018 மார்ச்சில் கையெழுத்திடப்பட்டது.
முக்கியத் தாக்கம்:
பாரம்பரிய மருத்துவ முறையில் இருநாடுகளுக்கு இடையே உள்ள இருதரப்பு ஒத்துழைப்பை இந்த ஒப்பந்தம் மேலும் வலுபடுத்தும். இரு நாடுகளின் கலாச்சார பாரம்பரியத்தின் பகிர்தலை வைத்துப் பார்க்கையில் இந்த ஒப்பந்தம் இரு நாடுகளுக்கும் மிகவும் முக்கியமானதாகும்.
நடைமுறைப்படுத்தும் உத்தி மற்றும் இலக்குகள்:
இந்தப் புரிந்துணர்வு ஒப்பந்தத்தின் நகலைப் பெற்றபின் இருதரப்புக்கு இடையேயும் செயல்முறைகள் தொடங்கும். கையெழுத்திடப்பட்ட புரிந்துணர்வுஒப்பந்தத்தில் குறிப்பிட்டுள்ள குறிப்புவிதிமுறைகள் அடிப்படையில் இரு நாடுகளுக்கும் இடையே முன்முயற்சிகள் தொடங்கும். இந்த நடைமுறை இந்தப் புரிந்துணர்வு ஒப்பந்தம் செயல்முறையில் உள்ள வரை தொடரும்.
பின்னணி:
மருத்துவ மூலிகைகள் உட்பட நன்கு வளர்ந்த பாரம்பரிய மருத்துவ முறை பெற்ற ஆசிர்வதிக்கப்பட்ட நாடு இந்தியா. உலகச் சுகாதாரச் சூழலில் இதற்கு மிகப்பெரிய அளவில் சாத்தியக்கூறு உள்ளது.
ஆயுர்வேதம், யோகா மற்றும் இயற்கை மருத்துவம், யுனானி, சித்தா, சோவா-ரிக்பா மற்றும் ஹோமியோபதி உள்ளிட்ட பாரம்பரிய மருத்துவ முறையை ஊக்குவிக்கும், பரப்பும், உலகமயமாக்கும் கட்டாயக் கடமையை கொண்ட இந்திய அரசின் ஆயுஷ் அமைச்சகம் மலேசியா, ட்ரினிடாட் – டோபாகோ, ஹங்கேரி, வங்காள தேசம், நேபாளம், மொரிஷியஸ், மங்கோலியா, இரான் உள்ளிட்ட நாடுகளுக்குப் புரிந்துணர்வு ஒப்பந்தம் செய்து இந்தத் துறைகளில் உள்ள ஒத்துழைப்பை வலுப்படுத்த பல்வேறு முயற்சிகளை மேற்கொண்டுவருகிறது. இலங்கையுடன் மற்றொரு புரிந்துணர்வு ஒப்பந்தத்தில் கையெழுத்திடும் திட்டம் முன்மொழியப்பட்டுள்ளது.
----
(Visitor Counter : 116
ரெயில்வே அமைச்சகம்
கொள்முதல் விதிமுறையையும், வர்த்தகத்தையும் எளிமைப்படுத்துவதற்காக இந்திய ரயில்வே அமைச்சகம் முக்கிய முடிவெடுத்துள்ளது.
தனது செயல்பாடுகள் அனைத்திலும் வெளிப்படைத்தன்மையையும், திறனையும் அதிகரிப்பதற்காகவும், வர்த்தகத்தை எளிமைப்படுத்துவதற்காகவும், இந்திய ரயில்வே பல தொடர் முயற்சிகளை மேற்கொண்டு வருகிறது. ரயில்வே நெட்வொர்க்கில் கொள்முதல் விதிமுறையை எளிமைப்படுத்துவதற்காக மேலும் ஒரு முக்கிய முடிவு எடுக்கப்பட்டுள்ளது. இந்திய ரயில்வேயில் தற்போதைய விதிமுறைப்படி பாதுகாப்பாகவும், மிக முக்கியமாகவும் கையாளப்பட வேண்டிய, தரத்திற்கு அதிக முக்கியத்துவம் அளிக்கப்பட வேண்டிய பொருள்களை, அந்தப் பொருள்களை விற்பனை செய்ய அங்கீகாரம் வழங்கும் தகுதி பெற்ற முகமைகளால் அங்கீகரிக்கப்பட்ட விற்பனையாளர்களிடம் இருந்தே கொள்முதல் செய்யப்பட வேண்டும் என்று இருந்தது.
இனி, இந்தியன் ரயில்வேயின் விற்பனையாளர் அங்கீகார முகமைகளில், எந்த ஒரு முகமையினால் அங்கீகாரம் அளிக்கப்பட்டிருந்தாலும், அந்தப் பொருளை அந்த விற்பனையாளரிடம் இருந்து கொள்முதல் செய்வதற்கான அங்கீகரிக்கப்பட்ட விற்பனையாளராகவே, அவர் அனைத்து ரயில்வே யூனிட்டுகளாலும் கருதப்பட வேண்டும் என்ற முடிவு சமீபத்தில் மேற்கொள்ளப்பட்டது.
நேரமும் முயற்சியும் சேமிக்கப்படும். ரயில்வே யூனிட்டுகளில் டெண்டர்களில் பங்கேற்பதற்கு பல்வேறு அங்கீகரிப்பு முகமைகளை, விற்பனையாளர்கள் நாட வேண்டியது இல்லை. இதனால் போட்டியும் அதிகரிக்கும் பொருளாதார ரீதியாகவும் பயன் கிடைக்கும்.
‘இந்தியாவிலேயே தயாரிப்போம்’ என்பதற்கேற்ப இந்தியத் தொழில்துறையின் உற்பத்தித் திறனை மேலும் அதிக அளவில் பயன்படுத்திக் கொள்ள இது உதவும்.
முன்பு, ஒரு அமைப்பால் அங்கீகாரம் பெற்ற ஒரு விற்பனையாளர், மற்ற அமைப்புகளிலும் அங்கீகாரம் பெற்றவராகக் கருதப்பட மாட்டார்; ஒவ்வொரு அமைப்பிலும் அங்கீகாரம் பெறவேண்டும் என்ற முந்தைய நிலை இப்போது மாறிவிட்டது. இதனால் மிகவும் வெளிப்படையான முறையில் நிறுவனங்களிடமிருந்து கொள்முதல் செய்யக் கூடிய வாய்ப்பு ரயில்வேக்கு கிடைக்கும்.
(Visitor Counter : 193
பிரதமர் அலுவலகம்
பிரதமரின் ஃபசல் பீமா யோஜனா திட்டம் ஐந்து ஆண்டுகளை நிறைவு செய்வதை முன்னிட்டு பயனாளிகளுக்கு பிரதமர் வாழ்த்து
பிரதமரின் ஃபசல் பீமா யோஜனா திட்டம் ஐந்து ஆண்டுகளை நிறைவு செய்வதை முன்னிட்டு அனைத்துப் பயனாளிகளுக்கும் பிரதமர் திரு நரேந்திர மோடி தமது வாழ்த்துகளைத் தெரிவித்துக் கொண்டுள்ளார்.
இது தொடர்பாக அவர் வெளியிட்டுள்ள சுட்டுரைச் செய்திகளில், “இயற்கை சீற்றங்களிலிருந்து கடும் உழைப்பாளிகளான விவசாயிகளைப் பாதுகாக்கும் முக்கிய முன்முயற்சியான பிரதமரின் ஃபசல் பீமா யோஜனா திட்டம் இன்று ஐந்து ஆண்டுகளை நிறைவு செய்கிறது. பரப்பளவை அதிகரித்து, இடர்பாடுகளைக் களைந்து, கோடிக்கணக்கான விவசாயிகளுக்கு இந்தத் திட்டம் பயனளித்துள்ளது. இத்திட்டத்தின் மூலம் பயனடைந்துள்ள அனைவரையும் நான் வாழ்த்துகிறேன்.
விவசாயிகள் அதிக பயனடைவதை பிரதமரின் ஃபசல் பீமா யோஜனா திட்டம் எவ்வாறு உறுதி செய்கிறது?
உரிமை கோரல்களை தீர்வு செய்வதில் வெளிப்படைத் தன்மையை எவ்வாறு ஏற்படுத்துகின்றது?
பிரதமரின் ஃபசல் பீமா யோஜனா திட்டத்துடன் தொடர்பான இது போன்ற அம்சங்களுக்கு நமோ செயலியில் உங்கள் கருத்துக்களைத் தெரிவியுங்கள் என்னும் பகுதியில் புதுமையான வகையில் பதில் அளிக்கப்பட்டுள்ளது”, என்று தெரிவித்துள்ளார்.
குடியரசுத் தலைவர் செயலகம்
விநாயகர் சதுர்த்தி தினத்தை முன்னிட்டு நாட்டு மக்களுக்கு குடியரசுத் தலைவர் வாழ்த்து
விநாயகர் சதுர்த்தி தினத்தை முன்னிட்டு குடியரசுத் தலைவர் திரு. ராம் நாத் கோவிந்த்நாட்டு மக்களுக்கு வாழ்த்து தெரிவித்துள்ளார்.
“விநாயகர் சதுர்த்தி தினத்தை முன்னிட்டு, இந்தியாவிலும் வெளிநாட்டிலும் வாழும் சக குடிமக்கள் அனைவருக்கும் எனது மனமார்ந்த வாழ்த்துக்கள்.
விநாயகர் பிறந்தநாளாகக் கொண்டாடப்படும் விநாயகர் சதுர்த்திப் பண்டிகை, சமூகத்தின் அனைத்துப் பிரிவினரையும் அரவணைக்கும் மக்களின் உற்சாகம், மகிழ்ச்சி, சகிப்புத்தன்மை ஆகியவற்றின் வெளிப்பாடாகும்.
தற்போது கோவிட்-19 தொற்றுநோயால் ஏற்படும் சவால்களை எதிர்கொள்கிறோம். இந்தத் தொற்றுநோயை விரைவாக சமாளித்து நாம் அனைவரும் மகிழ்ச்சியான ஆரோக்கியமான வாழ்க்கையை வாழ, விநாயகர் நம் அனைவரையும் ஆசீர்வதிப்பார் என்று நம்புகிறேன், பிரார்த்தனை செய்கிறேன்.”, என்று குடியரசுத் தலைவர் தனது வாழ்த்து செய்தியில் கூறியுள்ளார்.
(Visitor Counter : 122
நிதி அமைச்சகம்
வரி வழக்குகளின் எண்ணிக்கையை குறைக்க எடுக்கப்பட்ட பெரிய நடவடிக்கைகள்
வரி செலுத்துவோரின் நீண்டகால நிலுவையில் உள்ள குறைகளின் எண்ணிக்கையை குறைப்பதற்கும், வரி தொடர்பான வழக்குகளை குறைக்கவும், வர்த்தகம் புரிதலில் எளிமையை கொண்டு வருவதில் உதவவும், மத்திய அரசு நடவடிக்கை எடுத்துள்ளது. பல்வேறு நிலைகளில் அதாவது, மேல்முறையீட்டு நடுவர் மன்றங்கள், உயர்நீதி மன்றங்கள், உச்சநீதிமன்றம் ஆகியவற்றில் துறை சார்ந்த மேல்முறையீடுகள் தாக்கல் செய்வதற்கான பண வரம்பை, மத்திய அரசு கீழ்கண்டவாறு உயர்த்தியுள்ளது.
|
|
வ.எண்
|
|
முறையீட்டு அமைப்பு
|
|
தற்போதுள்ள முறையீட்டு தாக்கல் வரம்பு
|
|
உயர்த்தப்பட்ட வரம்பு 
|
|
1.
|
|
ITAT / CESTAT ஆகிய மேல்முறையீட்டு நடுவர் மன்றங்கள்
|
|
10 லட்சம்
|
|
20 லட்சம்
|
|
2.
|
|
உயர்நீதிமன்றங்கள்
|
|
20 லட்சம்
|
|
50 லட்சம்
|
|
3.
|
|
உச்சநீதிமன்றம்
|
|
25 லட்சம்
|
|
1 கோடி
நேரடி மற்றும் மறைமுக வரிகள் சார்ந்த வழக்கு மேலாண்மையை கட்டுப்படுத்துவதற்கான இந்த முக்கிய நடவடிக்கை காரணமாக சிறிய வழக்குகளின் எண்ணிக்கை வெகுவாக குறைக்கப்படும். அதிக மதிப்புள்ள வழக்குகளின்பால் துறையின் கவனம் திரும்ப உதவும்.
இந்த நடவடிக்கை துறை சார்பாக எதிர்காலத்தில் மேற்கொள்ளப்படும் வழக்குகளின் எண்ணிக்கையை குறைத்துவிடும்.
==================
(Visitor Counter : 89
பொருளாதார விவகாரங்களுக்கான மத்திய அமைச்சரவைக் குழு
இந்திய ரயில்வேயில் மின்மயமாக்கப்படாமல் எஞ்சியுள்ள அகல ரயில்பாதைகளை மின்மயமாக்க மத்திய அமைச்சரவை ஒப்புதல்
இந்திய ரயில்வேயில் மின்மயமாக்கப்படாமல் எஞ்சியுள்ள அகல ரயில்பாதைகளை மின்மயமாக்க பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இதன்படி 108 பிரிவுகளில் 13,675 கிலோ மீட்டர் தூரமுள்ள ரயில்பாதைகள் ரூ.12,134.57 கோடி செலவில் மின்மயமாக்கப்படும். இந்தப் பணிகள் 2021-22 வாக்கில் முடிவடையக்கூடும்.
· இதன் மூலம் ஆண்டுக்கு ரூ.13,510 கோடி எரிபொருள் செலவு மிச்சமாகும். இந்தப் பிரிவுகளில் ரயில்பாதைகள் மின்மயமாவதால் ஆண்டுக்கு ரூ.3,973 கோடி மிச்சமாகும்.
· ஆயிரம் கிலோ மீட்டருக்கு ரூ.32.84 என்ற டீசல் என்ஜின்
பராமரிப்புச் செலவோடு ஒப்பிடுகையில் மின்சார என்ஜின் பராமரிப்பு செலவு ஆயிரம் கிலோமீட்டருக்கு ரூ.16.45 ஆக குறையும்.
· கட்டுமான பணிகளின் போது சுமார் 20.4 கோடி மனித நாட்களுக்கு நேரடி வேலை வாய்ப்பு கிடைக்கும்
------
(Visitor Counter : 128
பாதுகாப்பு அமைச்சகம்
பாதுகாப்புத் துறையில் தற்சார்பு அடைய மேற்கொள்ளப்பட்டுள்ள நடவடிக்கைகள்
பாதுகாப்புத் துறையில் தற்சார்பை அடைய அரசு தேவையான நடவடிக்கைகளை எடுத்துள்ளது. தொழில்நுட்பம் சார்ந்த பாதுகாப்பு உபகரணங்கள் மற்றும் ஆயுதங்களை உள்நாட்டில் உற்பத்தி செய்வதற்கு, அரசு எடுத்துள்ள முயற்சிகள் மற்றும் நடவடிக்கைகள் பின்வருமாறு:
• உள்நாட்டு வளங்களின் மூலம் உற்பத்தி செய்யப்படும் பாதுகாப்பு உபகரணங்களை வாங்குவதை அதிகரிக்கவும், உள்நாட்டு உற்பத்தியை ஊக்குவிக்கவும் பாதுகாப்பு கொள்முதல் நடைமுறை  அறிவிக்கப்பட்டுள்ளது.
• மேக்-1, தொழில்நுட்ப மேம்பாட்டு நிதி  மற்றும் பாதுகாப்பு உயர் சிறப்பு கண்டுபிடிப்புகள்  போன்ற திட்டங்களுக்கு அரசு நிதி உதவிகள் அறிமுகப்படுத்தப்பட்டுள்ளன.
• பாதுகாப்பு தளவாடங்கள் தொடர்பான நான்கு பட்டியல்கள் வெளியிடப்பட்டு அவற்றின் இறக்குமதிக்கு தடை விதிக்கப்பட்டுள்ளது.
• டி.ஆர்.டி.ஓ எனப்படும் பாதுகாப்பு ஆராய்ச்சி மற்றும் மேம்பாட்டு அமைப்பின் சோதனை நிலையங்கள் தொழிற்சாலைகளின் பயன்பாட்டிற்காக அனுமதிக்கப்பட்டுள்ளன.
• பாதுகாப்பு மற்றும் விண்வெளி தொடர்பான பொருட்களின் உள்நாட்டு உற்பத்தியை ஊக்குவிக்க உத்தரபிரதேசம் மற்றும் தமிழ்நாட்டில் இரண்டு பாதுகாப்பு தொழில் வழித்தடங்கள் அமைக்கப்பட்டுள்ளன.
• பாதுகாப்பு ஆராய்ச்சி மற்றும் மேம்பாட்டு நிதி ஒதுக்கீட்டில் 25 சதவீதம் தொழில்துறை, புத்தொழில் நிறுவனங்கள் மற்றும் கல்வியாளர்களுக்கு அனுமதிக்கப்பட்டுள்ளது.
கடந்த மூன்று நிதியாண்டுகளில் , பாதுகாப்பு தளவாடங்களின் மூலதன கொள்முதலுக்கு 122 ஒப்பந்தங்கள் கையெழுத்திடப்பட்டுள்ளன.
2013-14 ஆம் நிதியாண்டுடன் ஒப்பிடுகையில், 2021-22 ஆம் நிதியாண்டில் மேற்கொள்ளப்பட்ட பாதுகாப்புத் துறை இறக்குமதி-ஏற்றுமதி விகிதம்:

|
|
ஆண்டு
|
|
2013-14
|
|
2021-22
|
|
இறக்குமதி மதிப்பு 
|
|
41,198.61
|
|
50,061.67
|
|
ஏற்றுமதி மதிப்பு
|
|
1,153
|
|
12,815
|
|
விகிதம் 
|
|
35.73
|
|
3.90
மக்களவையில் எழுத்துப்பூர்வமாக அளித்த பதிலில் பாதுகாப்புத் துறை இணை அமைச்சர் திரு அஜய் பட் இத்தகவலைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 203.21 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 42,29,625 கோடி டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,46,323.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது. குணமடைந்தோர் விகிதம் தற்போது 98.47 சதவீதம்.
கடந்த 24 மணி நேரத்தில் 19,216 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,32,86,787 என அதிகரித்துள்ளது.
கடந்த 24 மணி நேரத்தில் 20,557 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.18 சதவீதம் ஆகும்.
வாராந்திர பாதிப்பு விகிதம் 4.71 சதவீதம் ஆகும்.
இதுவரை மொத்தம் 87.40 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,96,783 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1845697
சிறப்பு சேவைகள் மற்றும் கட்டுரைகள்
2019, 2020-ஆம் ஆண்டுகளுக்கான தபால்தலைத் தொகுப்பு வெளியீடு
தபால்தலை ஆண்டு தொகுப்பு பற்றி தபால்தலை சேகரிப்பாளர்களின் எதிர்பார்ப்பை பூர்த்தி செய்யும் வகையில் அண்ணாசாலை தலைமை அஞ்சலகத்தின் சிறப்பு தபால்தலை மையம், இம்மாதம் 22 ஆம் தேதியன்று 2019, 2020 ஆம் ஆண்டுகளுக்கான தபால்தலைத் தொகுப்புகளை வெளியிட்டது.
ஒவ்வொரு ஆண்டும் பல்வேறு கருப்பொருள்களில் தபால்தலைகளை இந்திய அஞ்சல் துறை வழங்கிவருகிறது. தபால்தலை சேகரிக்கும் பழக்கத்தை பள்ளிக் குழந்தைகளிடையே ஏற்படுத்தி, அதன் மூலமாக அறிவைப் பெருக்குவதே இந்திய அஞ்சல் துறையின் குறிக்கோளாகும். ஆண்டின் மத்தியில் தபால்தலை டெபாசிட் கணக்கைத் துவக்குபவர்களுக்கு தங்களது கணக்குகள் தொடங்கப்படுவதற்கு முன்பே தபால் தலைகளின் தேவை ஏற்படுகிறது. மேலும், தபால்தலை ஆண்டு தொகுப்பில் தபால் தலை சேகரிப்பாளர்கள் ஆர்வம் காட்டி வருகின்றனர். இவற்றையெல்லாம் கருத்தில் கொண்டு இந்த ஆண்டு தொகுப்புகள் வெளியிடப்பட்டன.
தமிழ்நாடு வட்டத்தின் முதன்மை அஞ்சல் துறை தலைவர் திரு பி செல்வகுமார், 2019, 2020 ஆம் ஆண்டுகளுக்கான, தபால்தலை சேகரிப்பாளர்களுக்கான தொகுப்பை வெளியிட, சென்னை மண்டல அஞ்சல் துறை தலைவர் திருமதி சுமதி ரவிச்சந்திரன் பெற்றுக்கொண்டார்.
2019-ஆம் ஆண்டுக்கான தபால் தலைகளின் தொகுப்பு ரூ. 1350-க்கும், 2020-ஆம் ஆண்டுத் தொகுப்பு ரூ. 420-க்கும் விற்பனை செய்யப்படுகிறது. பொதுமக்கள் இதனை வாங்கிப் பயனடைவதுடன், தபால் தலை சேகரிப்பை ஓர் பயனுள்ள பொழுதுபோக்காக குழந்தைகளிடையே உருவாக்கலாம். முதலில் வருபவர்களுக்கு முன்னுரிமை வழங்கப்பட்டு இந்த தபால்தலை தொகுப்புகள் விற்பனை செய்யப்படும்.
இந்தத் தகவல் சென்னை அண்ணா சாலை தலைமை அஞ்சலகத்தின் முதன்மை அஞ்சலக அதிகாரி வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் மற்றும் யூனியன் பிரதேசங்களுக்கு 41. 69 கோடிக்கும் மேற்பட்ட தடுப்பூசிகள் வழங்கப்பட்டன
கொவிட்-19 தடுப்பூசி திட்டத்தை நாடு முழுவதும் விரிவுபடுத்துவதில், மத்திய அரசு உறுதியுடன் உள்ளது.
தேசிய தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு கொவிட் தடுப்பூசிகளை மத்திய அரசு இலவசமாக வழங்கி வருகிறது. புதிய தடுப்பூசி திட்டத்தின் கீழ் உற்பத்தி செய்யப்படும் கொவிட் தடுப்பூசிகளில் 75 சதவீதத்தை மத்திய அரசு கொள்முதல் செய்து, இலவசமாக விநியோகிக்கிறது.
இதுவரை மாநிலங்கள் / யூனியன் பிரதேசங்களுக்கு 41.69 கோடிக்கும் மேற்பட்ட  தடுப்பூசிகள் வழங்கப்பட்டுள்ளன. மேலும், 18,16,140 டோஸ் தடுப்பூசிகள் மாநிலங்களுக்கு அனுப்பப்பட்டு வருகின்றன.
இவற்றில் இன்று காலை 8 மணி வரை வீணான தடுப்பூசிகள் உட்பட மொத்தம் 38,94,87,442 டோஸ்கள் காலியாகிவிட்டன. 2.74 கோடிக்கும் மேற்பட்ட  கொவிட் தடுப்பூசிகள், மாநிலங்கள்/யூனியன் பிரதேசங்கள்/தனியார் மருத்துவமனைகளிடம் கைவசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736358
-----
(Visitor Counter : 201
குடியரசுத் தலைவர் செயலகம்
டாக்டர் ஜாகிர் உசேனின் பிறந்தநாளை முன்னிட்டு குடியரசுத் தலைவர் புகழஞ்சலி
முன்னாள் குடியரசுத் தலைவர் டாக்டர் ஜாகிர் உசேனின் பிறந்தநாளை முன்னிட்டு, குடியரசுத் தலைவர் மாளிகையில் இன்று  குடியரசு தலைவர் திரு ராம் நாத் கோவிந்த் அவருக்கு மரியாதை செலுத்தினார். டாக்டர் ஜாகிர் உசேனின் உருவப்படத்திற்கு குடியரசுத் தலைவரும், மாளிகையின் அதிகாரிகளும் மலர்தூவி மரியாதை செலுத்தினார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696121